b'\n_START_ARTICLE_\nRichard (1658)\n_START_SECTION_\nValmistus\n_START_PARAGRAPH_\nAlus tilattiin Woolwichin telakalta, jossa rakennust\xc3\xb6ist\xc3\xa4 vastasi Christopher Pett. Se laskettiin vesille 26. toukokuuta 1658.\n_START_SECTION_\nPalvelus\n_START_PARAGRAPH_\nKuningasvallan palauttamisen j\xc3\xa4lkeen vuonna 1660 aluksen nimeksi muutettiin HMS Royal James ja se luokiteltiin ensimm\xc3\xa4isen luokan linjalaivaksi. Aluksen yl\xc3\xa4kannelle tehtiin tykkiportit ja asennettiin tykit, jolloin tykkien m\xc3\xa4\xc3\xa4r\xc3\xa4 kasvoi 82:een. _NEWLINE_Toisessa Englannin\xe2\x80\x93Hollannin sodassa alus osallistui kaikkiin kolmeen merkitt\xc3\xa4vimp\xc3\xa4\xc3\xa4n meritaisteluun. Lowestoftin taistelussa 3. kes\xc3\xa4kuuta 1665 alus toimi ruhtinas Rupertin lippulaivana samoin kuin nelj\xc3\xa4n p\xc3\xa4iv\xc3\xa4n taistelussa 4. kes\xc3\xa4kuuta 1666. Alus osallistui my\xc3\xb6s Pyh\xc3\xa4n Jaakon p\xc3\xa4iv\xc3\xa4n taisteluun 25. hein\xc3\xa4kuuta._NEWLINE_Alus oli Medwayss\xc3\xa4 Alankomaiden laivaston hy\xc3\xb6k\xc3\xa4tess\xc3\xa4 ankkuripaikalle vuonna 1667. Aluksen miehist\xc3\xb6 upotti aluksensa est\xc3\xa4\xc3\xa4kseen sen valtaamisen, mutta Alankomaiden laivaston polttolaiva sytytti vedenpinnan yl\xc3\xa4puolelle j\xc3\xa4\xc3\xa4neet osat tuleen tuhoten aluksen lopullisesti.'